CELEX: 62013CN0200
Language: et
Date: 2013-04-16 00:00:00
Title: Kohtuasi C-200/13 P: Euroopa Liidu Nõukogu 16. aprillil 2013 . aastal esitatud apellatsioonkaebus Üldkohtu (neljas koda) 5. veebruari 2013 . aasta otsuse peale kohtuasjas T-494/10: Bank Saderat Iran versus Euroopa Liidu Nõukogu

15.6.2013   
            
            
               ET
            
            
               Euroopa Liidu Teataja
            
            
               C 171/22
            
         Euroopa Liidu Nõukogu 16. aprillil 2013. aastal esitatud apellatsioonkaebus Üldkohtu (neljas koda) 5. veebruari 2013. aasta otsuse peale kohtuasjas T-494/10: Bank Saderat Iran versus Euroopa Liidu Nõukogu
   (Kohtuasi C-200/13 P)
   2013/C 171/43
   Kohtumenetluse keel: inglise
   
      Pooled
   
   
      Apellant: Euroopa Liidu Nõukogu (esindajad: M. Bishop ja S. Boelaert)
   
      Teised menetlusosalised: Bank Saderat Iran, Euroopa Komisjon
   
      Apellandi nõuded
   
   Apellant palub Euroopa Kohtul:
   
               —
            
            
               tühistada Üldkohtu (neljas koda) 5. veebruari 2013. aasta otsus kohtuasjas T-494/10;
            
         
               —
            
            
               teha asjas lõplik otsus ning jätta rahuldamata Bank Saderati poolt vaidlustatud meetmete peale esitatud hagi;
            
         
               —
            
            
               mõista nõukogul esimese kohtuastmes ja käesolevas apellatsioonimenetluses tekkinud kohtukulud välja Bank Saderatilt.
            
         
      Väited ja peamised argumendid
   
   Nõukogu leiab, et Üldkohtu (neljas koda) 5. veebruari 2013. aasta otsuses kohtuasjas T-494/10: Bank Saderat Iran vs. nõukogu sisalduvad järgmised õigusnormide rikkumised:
   
               1.
            
            
               Üldkohus leidis seoses hagi vastuvõetavusega vääralt, et Bank Saderatil oli õigus tugineda põhiõiguste kaitsele ja põhiõigustest tulenevatele tagatistele olenemata küsimusest, kas teda tuleb käsitada Iraani riigi asutatud isikuna.
            
         
               2.
            
            
               Üldkohus leidis vääralt, et üks Bank Saderati suhtes piiravate meetmete võtmise kohta esitatud põhjendustest ei olnud piisavalt täpne.
            
         
               3.
            
            
               Üldkohus kohaldas vääralt kohtupraktikat, mis käsitleb nõukogu toimikus sisalduvate andmete teatavaks tegemist.
            
         
               4.
            
            
               Üldkohus leidis vääralt, et põhjendused, mis esitati Bank Saderati suhtes piiravate meetmete võtmiseks, ei olnud paikapidavad, kuna:
               
                           —
                        
                        
                           ta ei võtnud piisavalt arvesse asjaolu, et tõendid, mis kinnitavad, et Bank Saderat toetab Iraani tuumarelvade leviku alast tegevust, pärinevad konfidentsiaalsetest allikatest;
                        
                     
                           —
                        
                        
                           ta ei võtnud piisavalt arvesse Ühinenud Rahvaste Organisatsiooni resolutsioonis 1803 (2008) sisalduvat viidet Bank Saderatile seoses Iraani tuumarelvade leviku alast tegevusega;
                        
                     
                           —
                        
                        
                           ta leidis ebaõigesti, et nõukogu pidi esitama üksikasjaliku teabe selle kohta, et Bank Saderat tegeles Iraani tuumarelvade leviku alases tegevuses osalevana määratletud kahe üksuse akreditiividega.